5. Banar
| Kapittel 7. Painting with GIMP |

## 5. Banar

Revisjonshistorie
Revisjon $Revision: 1757 $ | 2006-09-06 | KoSt

Figur 7.8. Fire eksempel på banar i GIMP

Eksempla syner ein lukka mangekant (her firkant), ein open mangekant, ei lukka kurve og ei med ei blanding av rette og kurva segment.

Ein bane er i denne samanhengen ei eindimensjonal kurve. Banene blir stort sett brukt når du ønskjer å

- omforma ein lukka bane til ei markering. [2]

- teikna ein open eller lukka bane på biletet. Dette kan gjerast på mange ulike måtar.

Du kan lage og behandle baner ved hjelp av Baneverktøyet. Banar er på same måte som lag og kanalar, komponentar i eit bilete. Når du lagrar eit bilete i GIMPformatet XCF, blir banane lagra saman med biletet. Du kan få fram lista over banane i eit bilete ved å hente fram Banedialogen. I banedialogen kan du også flytte mellom banane. Du kan flytte ein bane frå eit bilete til eit anna ved å kopiera og lime inn ved hjelp av menyen i banedialogboksen, eller ved å dra eit ikon frå banedialogboksen for eit bilete over i vindauget til eit anna bilete.

Figur 7.9. Utsjånaden til ein bane medan han blir behandla med Baneverktøyet

Dei svarte firkantane er ankerpunkta, den opne sirkelen er det valde ankeret. Dei to opne kvadrata er handtaka til det aktive ankeret. Legg merke til at denne banen har to komponentar.

GIMP-banane høyrer til ei matematisk gruppe som blir kalla “Bezierkurver”. Bezierkurvene blir definerte ved hjelp av anker og handtak. “Anker” er punkt som kurva går gjennom. “Handtaka” definerer retninga banen skal ha. Det eine handtaket definerer retninga til banen når han går inn i ankerpunktet, det andre bestemmer retninga til banen ut frå ankerpunktet.

Dersom du lager banar manuelt ved hjelp av baneverktøyet, vil banane til vanleg innehalde opp til noen få titals ankerpunkt. Dersom du derimot lager banar ved å omforma ei markering eller ein tekst til bane, kan resultatet bli ein bane med hundrevis, kanskje tusenvis, av ankerpunkt.

Ein bane kan innehalde fleire ulike komponentar. Ein “komponent” er ei samling ankerpunkt som er bundne saman med banesegment. Dei høyrer til same kurva. Du kan gjerne ha fleire komponentar i ein bane. Dette betyr at du kan konvertera kvart segment til ulike markeringar, og såleis få fleire uavhengige markeringar i same biletet.

Kvar banekomponent kan vere open eller lukka. Ein komponent er “lukka” når det siste ankeret er bunde saman med det første ankeret i komponenten. Når du konverterer ein bane til ei markering, vil alle opne komponentar automatisk bli omforma til lukka komponentar ved at det første og det siste ankeret blir kopla saman med ein rett strek.

Banesegmenta kan vere anten rette eller kurva. Ein bane med rette strekar blir kalla “polygonal”. Når du lager eit segment, vil det alltid vere beint i starten fordi handtaka blir plasserte oppå ankeret. Handtaka har i utgangspunktet null lengde. Du bøyer segmentet ved å dra handtaka ut frå ankeret.

Ein hyggeleg ting med banar er at dei bruker svært lite minneplass, i det minste i høve til kva eit bilete gjer. Ein bane blir lagra i RAM ved å lagre koordinata for ankera og handtaka. Ein svært kompleks bane treng kanskje 1 Kb minne, medan dette ikkje eingong kan halde eit 20 x 20 pixels RGB-lag. Det er difor mogleg å ha hundrevis av banar i eit bilete utan å stressa datamaskinen. (Kor mykje stress du blir utsett for sjølv når du skal halde styr på dei, er eit heilt anna spørsmål). Sjølv ein bane med tusenvis av segment bruker minimalt med ressursar i høve til eit typisk lag eller ein kanal.

### 5.1. Banar og markeringar

I GIMP kan du omforma markeringar i eit bilete til bane, og omvendt. Du kan finne nærare informasjon om korleis dette går føre seg i avsnittet om markeringar.

Når du omformer ei markering til ein bane, vil banen følgje dei “marsjerande maura”. Sidan markeringa er todimensjonalt medan banen er eindimensjonal, er det uråd å gjere denne omforminga utan å missa ein del informasjon. Såleis vil all informasjon om delvis markerte område (t.d. fjørkantar) forsvinna. Når ein bane blir ført tilbake til ei markering, vil dette resultera i ei alt-eller-ingenting-markering, på same måten som når du vel “Gjer skarpare” i menyen Vel.

[2] Du kan også lage ei markering frå ein open bane. Banen vil bli lukka automatisk før markeringa blir laga.

4. Å bruke snarmaske |  | 5.2. Banar og tekst